Martin Johnsrud Sundby

Martin Johnsrud Sundby (født 1984) er en norsk tidligere langrennsløper som representerte Røa Idrettslag. 

Han var en dominerende løper under femmila i Holmenkollen, der han fra 2012 til 2018 var på pallen sju år på rad, med seier i 2016 og 2017.

Han vant Tour de Ski 2013/14, og ble dermed første norske vinner av herreklassen i Tour de Ski. Han vant Tour de Ski for andre gang i 2016. Han vant verdenscupen i langrenn sammenlagt i 2013/14, 2015/16 og 2016/17. Til tross for stor suksess i verdenscupen, og gode resultater i mesterskap, tok han ikke sin første individuelle gullmedalje i et mesterskap før gullmedaljen på 15 km klassisk individuell start i VM i Seefeld i 2019.

I juli 2016 ble Sundby av Den internasjonale voldgiftsretten for sport dømt for overtredelse av dopingreglene, gjennom en feiladministrasjon av et i utgangspunktet lovlig astmapreparat. Dette førte til at han ble diskvalifisert og mistet seieren i Tour de Ski 2015 og sammenlagtseieren i verdenscupen sesongen 2014/15. Saken var blitt holdt skjult fra offentligheten frem til dette. Sundby ble dømt til to måneders utestengelse (den mildeste straff for dopingforseelser) med effekt fra juli 2016.

Sesongen 2021/22 satset han på langløp i Ski Classics som en del av Team Koteng Eidssen. Han er ekspertkommentator for Viaplays vintersportssendinger fra sesongen 2022/23. Sundby var ekspert for NRK under Ski-VM 2025. Sundby har etter karrieren vært aktiv som trener og sportslig ansvarlig i Røa IL.

 Karriere 
I 2004 tok han gull i 20 km fri teknikk i junior-NM. Han debuterte i verdenscupen i 2005. I 2007 var han med på å vinne verdenscupstafetten på Beitostølen for det norske andrelaget. Han gikk sammen med Jens Arne Svartedal, Tore Ruud Hofstad og Tor-Arne Hetland.

 2008/2009 – Internasjonalt gjennombrudd 
Den 30. november 2008 fikk Sundby sin første verdenscupseier, da han overraskende vant en tung 15 km klassisk i Kuusamo i Finland, foran Lukáš Bauer og Sami Jauhojärvi. Han vant med tiden 37.52,5.

 2009/2010 – OL-debut 
I 2010 deltok han i sitt første OL, da han deltok i Vancouver. Han deltok i 4 x 10 km stafett i langrenn, og 15 km fristil og 30 km jaktstart. Norge tok sølv på stafetten. Han kom på 33.-plass på 15 km, og 18.-plass på jaktstarten.

 VM i Oslo 2011 
Sundby tok femteplass på 30 km jaktstart med skibytte i Ski-VM 2011. Han tok deretter tredjeplassen og bronsemedaljen på 15 km klassisk to dager seinere. Sundby gikk første etappe på stafetten. Han tapte 22 sekunder til Russland og Sverige, men til slutt vant Norge stafetten.

 2012/2013 
Sundby vant sin andre verdenscupseier da han vant åpningsrennet 15 km fristil i Gällivare 24. november 2012. Han ble nummer åtte sammenlagt i verdenscupen sesongen 2012/13. Under VM 2013 i Val di Fiemme tok Sundby sølv på 30 km duatlon som var den eneste distansen han deltok på.

 2013/2014 
Sesongen 2013/14 ble Sundbys til da beste sesong, med mange sportslige oppturer og bestenoteringer. Han vant blant annet alle de tre «tourene»; «mini-touren» i Kuusamo, Tour de Ski og verdenscupfinalen i Falun. Han vant også 15 km i Lahtis og verdenscupen sammenlagt.

 2014/2015 
Sundby vant mini-touren på Lillehammer. Sundby ble syk før VM I Falun og deltok bare på den avsluttende 50 km klassisk der han ble nummer elleve. Han vant Tour de Ski og verdenscupen sammenlagt, men ble fratatt begge triumfene som følge av brudd på WADA-reglementet.

 2015/2016 
Sundby vant 14 verdenscuprenn, derav seks etappeseire i etapperenn. Han vant Tour de Ski for andre gang i 2016. Han vant Ski Tour Canada 2016 og Verdenscupen i langrenn 2015/16 sammenlagt.

 2016/2017 
Sesongen 2016/17 vant Sundby «mini-touren» på Lillehammer og han kom på andreplass sammenlagt i Tour de Ski 2016/17, etter russeren Sergej Ustjugov.

Under Ski-VM 2017 i Lahtis kom Sundby på andreplass på 30 km duatlon etter Sergej Ustjugov. På 15 km klassisk med intervallstart ble det også sølv, denne gang etter Iivo Niskanen. På femmila gjorde han også et helhjertet forsøk på å riste av seg forfølgerne før spurten, men nok en gang viste det seg å være for vanskelig, og selv om han ledet ut av Lahti-svingen på siste runden endte han på en femteplass. Dermed fikk han heller ikke noen individuell gullmedalje i et internasjonalt mesterskap, men han tok gull med på stafetten sammen med Didrik Tønseth, Niklas Dyrhaug og Finn-Hågen Krogh.

Han vant verdenscupen 2016/17 sammenlagt, og han vant distansecupen. Han valgte å stå over verdenscupfinalen i Canada. I stedet gikk han Birkebeinerrennet, som han vant – til tross for at han ble truffet av en snøscooter underveis.

På slutten av sesongen vant han det 44. Skarverennet, med ny løyperekord på 1:19:45,7. Han slo sveitsiske Toni Livers med et minutt og 28 sekunder.Langrenn.com - Martin Johnsrud Sundby suveren i Skarverennet, besøkt 22. april 2017.

2017/2018
I vinter-OL 2018 i Pyeongchang i Sør-Korea, tok Sundby tre medaljer. Først tok han sølv på fellesstart med skibytte, deretter gull på  på herrestafetten. Her gikk han 2. etappe på et stafettlag bestående av Didrik Tønseth (1. etappe), Simen Hegstad Krüger (3. etappe) og Johannes Høsflot Klæbo (4. etappe). Noen dager senere tok han gull på lagsprint friteknikk sammen med Johannes Høsflot Klæbo. På den avsluttende 5-mila ble Sundby nummer 5.

2018/2019
I VM på ski 2019 i Seefeld i Østerrike i februar 2019, tok Sundby tre medaljer - bronse på 30 km skiathlon og gull både på 15 km klassisk og på herrestafetten. Gullet på 15 kilometer klassisk var første gang Sundby ble verdensmester individuelt. Her gikk han 2. etappe på stafettlaget som i tillegg besto av Emil Iversen (1. etappe), Sjur Røthe (3. etappe) og Johannes Høsflot Klæbo (4. etappe). Sundby tok også, sammen med Andrew Musgrave og Karstein Johaug jr., stafettsølv i NM på Meråker i januar 2019, og han ble nr 3 i verdencupen sammenlagt. Sundby tok sitt 16.de og 17.de NM-gull på henholdsvis 10 og 50 km klassisk den 29. og 30. mars 2019 på Lygna. Seiren den 30. mars var den sjette 5-mils seieren til Sundby i NM i løpet av åtte år.

2020/2021
Sundby ble mye plaget av en ryggskade de neste to sesongene, hvor han tok en 7.-plass under VM på ski 2021 i Oberstdorf i Tyskland, og bestemte seg etter sesongen for å ikke satse videre mot de neste olympiske leker som langrennsløper. Han har kunngjort at han vil starte i langløp fra neste sesong.

 Dopingdom og utestengelse i 2016 
Sundby ble i juli 2016 utestengt i to måneder for brudd på WADAs antidopingreglement ved to anledninger: i Davos 13. desember 2014 og i Toblach 8. januar 2015. Dopingdommen var begrunnet i at han testet positivt på salbutamol ca. 35% over maksimal tillatt grense for utøver med legeerklæring/godkjenning for bruk av astmamedisinen. Målte verdier ved to dopingtester var  og  ng/ml urin, som oversteg maks tillatt salbutamolnivå for utøver ved godkjent medisinbruk på  ng/ml urin.

Dommen hadde bakgrunn i at landslagslegen hadde administrert Sundbys astmamedisin på feil måte. Sundby hadde over lengre tid benyttet den lovlige astmamedisinen Ventoline. Selv om den inneholder det dopinglistede stoffet salbutamol, har utøvere lov til å bruke det så lenge dosen ikke overstiger  mikrogram i løpet av 24 timer. Inntak/dosering av medisin via forstøverapparat var  mikrogram/døgn, mot maks tillatt .

I tillegg til utestengelsen ble Sundby fratatt seieren i Davos 13. desember 2014 og tredjeplassen i Toblach 8. januar 2015, samt plasseringene de etterfølgende etappene i Tour de Ski, noe som resulterte i at han mistet seieren i både Tour de Ski 2015 og verdenscupen sammenlagt.

 Meritter 
 Verdenscupseire 
 Nr. Dato Sted Øvelse 1.    Ruka  15 km klassisk 2.    Gällivare  15 km fristil 3.   Ruka  «Mini-Tour»* 4.    Tour de Ski 2013/14 sammenlagt 5.    Lahtis  15 km fristil 6.    Falun  Verdenscupfinalen** 7.    Lillehammer  «Mini-Tour»*** 8.   Ruka  «Nordic Opening Tour»**** 9.  Lillehammer  30 km skiathlon 10.  Davos  30 km fristil 11.    Toblach  15 km klassisk 12.    Tour de Ski 2016 sammenlagt 13.   Oslo  50 km klassisk 14.    Lahtis  30 km skiathlon 15.     Ski Tour Canada 2016 sammenlagt 16.   Lillehammer  «Nordic Opening Tour»**** 17.  Davos  30 km fristil 18.    Otepää  15 km klassisk 19.   Oslo  50 km klassiskEtappeseire i Tour de Ski 1.     Cortina–Toblach  35 km fristil, jaktstart 2.     Lenzerheide  30 km klassisk, fellesstart 3.     Lenzerheide  10 km fristil, jaktstart 4.     Val di Fiemme  15 km klassisk, fellesstart 5.     Val di Fiemme  9 km fristil, jaktstart 6.     Val di Fiemme  15 km klassisk, fellesstart 7.     Val di Fiemme  9 km fristil, jaktstartAndre etappeseire 1.     Falun  15 km fristil, jaktstart 2.     Lillehammer  10 km fristil, intervallstart 3.     Ruka  10 km fristil 4.    Canmore 30 km duatlon (skiatlon)Verdenscupseire totalt: 30   Oppdatert per 24. mars 2019

*«Mini-Touren» i Ruka i 2013 bestod av klassisk sprint, 10 km klassisk og en avsluttende 15 km fri med jaktstart
**Verdenscupfinalen i 2014 bestod av klassisk sprint, 30 km duatlon og en avsluttende 15 km fri med jaktstart.
***«Mini-Touren» på Lillehammer i 2014 bestod av fristil-sprint, 10 km fri og en avsluttende 15 km klassisk med jaktstart
****«Nordic Opening Tour» bestod av klassisk sprint, 10 km skøyting med intervallstart og 15 km klassisk med jaktstart.

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2006/07  6  146.  6  95.  –  – 2007/08  76  68.  76  42.  –  – 2008/09  515  13.  358  12.  3  108. 2009/10  186  42.  137  28.  5  103. 2010/11  252  28.  214  19.  16  74. 2011/12  449  19.  347  14.  2  99. 2012/13  672  8.  469  6.  3  104. 2013/14  800  1.  652  1.  86  26. 2014/15  748  6.  480  2.  68  35. 2015/16    1.    1.  190  13. 2016/17    1.    1.  50  38. 2017/18    3.  657  2.  24  54. 2018/19  689   9.  513  3.  18  58.

 TV-karriere 
Sesongen 2020/2021 ble dokumentert i dokumentarserien Sundby mot verden på NRK.

Etter ha la opp som langrennsløper har Sundby siden januar 2022 vært programleder for 16 ukers helvete på TV Norge. For programmet vant han Gullruten 2023 i klassen beste programleder – reality og livsstil. Siden april 2023 har han ledet Sistemann ut på samme kanal.

 Referanser 

 Eksterne lenker 


Kategori:Norske langrennsløpere
Kategori:Verdensmestere i langrenn
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Tour de Ski-vinnere
Kategori:Deltakere under Ski-VM 2009
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Medaljevinnere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Medaljevinnere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019
Kategori:Norgesmestere i langrenn
Kategori:Kongepokalvinnere i skiidrett
Kategori:Dopingsaker i langrenn
Kategori:Best av de beste-deltakere
Kategori:Personer fra Oslo
Kategori:Deltakere for Norge under Ski-VM 2021
Kategori:Olympiske medaljevinnere i langrenn
Kategori:Ekspertkommentatorer (sport)
Kategori:Vinnere av Gullruten for beste programleder‎